Werner Liebrich

Werner Liebrich (* 18. Januar 1927 in Kaiserslautern; † 20. März 1995 ok dor) weer en düütsch Footballspeler un Footballtrainer. He hörr to de Mannschap vun den Football-Weltmeester 1954.

 Loopbahn 
Sien Heimatvereen weer de 1. FC Kaiserslautern, för de he af 1938 as Jöögdspeler aktiv weer. 1951 un 1953 wurr he mit sien Vereen Düütsch Meester. 

He speel as Mittellöper van 1951 bit 1956 16 Mal för de Düütsch Football-Natschonalmannschap. Neben Fritz un Ottmar Walter, Werner Kohlmeyer un Horst Eckel weer Liebrich een vun de fiev Speler vun den 1. FCK, de 1954 dat Wunner vun Bern schafft hemm un mit de Düütsch Football-Natschonalmannschap 1954 Football-Weltmeester wurrn. 

Van Februar 1965 bit Saisonenn' 1964/65 traineer he as Interimstrainer den 1. FC Kaiserslautern un belegg mit den Vereen in de Football-Bundsliga den 13. Tabellenplatz. 1971 övernehm he de  Trainingsleitung bi de FCK-Amateure. Sien Bröer Ernst speel ebenfalls bi den FCK.

 Levensenn' 
Later hett he en Toto-Lotto-Annahmestäe in de Eisenbahnstraße in Kaiserslautern apen maakt.„Unter die Haut“, Utgaave 48, S. 14 Liebrich, de „Fohrer“ oder „de Roode“ (pälzisch: „de Rod“) ropen wurrn, is an' 20. März 1995 nah en Hartoperatschoon storven.Rohrbacher-List: „Im Herzen der Pfalz“, S. 358 Teihn Johr nah sien Dood wurr nah hüm en Straat in dat FCK-Nahwusszentrum up den Fröhnerhoff nömmt.

 Sonstiges 
In den Speelfilm Das Wunder von Bern wurrd Liebrich vun Andreas Bath dorstellt Das Wunder von Bern in de Düütsch IMDb.

 Weblenken 
Werner Liebrich - Der vergessene Anti-Held – Artikel in de Neuen Osnabrücker Zeitung
Helden von Bern

 Enkeld Nahwiesen 

Kategorie:Mann
Kategorie:Börger von Düütschland
Kategorie:Footballnatschonalspeler (Düütschland)
Kategorie:Footballtrainer
Kategorie:Boren 1927
Kategorie:Storven 1995